CELEX: 32007R1579
Language: sl
Date: 2007-12-20 00:00:00
Title: Uredba Sveta (ES) št. 1579/2007 z dne 20. decembra 2007 o določitvi ribolovnih možnosti in s tem povezanih pogojev za nekatere staleže rib in skupine staležev rib, ki se za leto 2008 uporabljajo v Črnem morju

29.12.2007   
            
            
               SL
            
            
               Uradni list Evropske unije
            
            
               L 346/1
            
         
      UREDBA SVETA (ES) št. 1579/2007
   z dne 20. decembra 2007
   o določitvi ribolovnih možnosti in s tem povezanih pogojev za nekatere staleže rib in skupine staležev rib, ki se za leto 2008 uporabljajo v Črnem morju
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 2371/2002 z dne 20. decembra 2002 o ohranjevanju in trajnostnem izkoriščanju ribolovnih virov v okviru skupne ribiške politike (1) in zlasti člena 20 Uredbe,
   ob upoštevanju Uredbe Sveta (ES) št. 847/96 z dne 6. maja 1996 o uvedbi dodatnih pogojev za upravljanje celotnih dovoljenih ulovov (TAC) in kvot iz leta v leto (2) in zlasti člena 2 Uredbe,
   ob upoštevanju predloga Komisije,
   ob upoštevanju naslednjega:
   
               (1)
            
            
               Člen 4 Uredbe (ES) št. 2371/2002 določa, da Svet sprejme ukrepe, ki so potrebni za urejanje dostopa do con in virov ter trajnostnega izvajanja ribolovnih dejavnosti ob upoštevanju razpoložljivih strokovnih mnenj in zlasti poročila, ki ga pripravi Znanstveni, tehnični in gospodarski odbor za ribištvo.
            
         
               (2)
            
            
               Člen 20 Uredbe (ES) št. 2371/2002 predvideva, da Svet določi ribolovne možnosti po ribolovnih območjih ali skupinah ribolovnih območij ter dodeli te možnosti državam članicam.
            
         
               (3)
            
            
               Zaradi zagotovitve učinkovitega upravljanja ribolovnih možnosti bi bilo treba določiti posebne pogoje za ribolovne dejavnosti.
            
         
               (4)
            
            
               Člen 3 Uredbe (ES) št. 2371/2002 določa opredelitve pojmov, pomembne za dodelitev ribolovnih možnosti.
            
         
               (5)
            
            
               V skladu s členom 2 Uredbe Sveta (ES) št. 847/96 bi bilo treba opredeliti staleže, za katere naj se uporabljajo v navedeni uredbi določeni ukrepi.
            
         
               (6)
            
            
               Da bi prispevali k ohranjanju staležev rib, bi bilo treba v letu 2008 izvesti nekatere dopolnilne ukrepe glede tehničnih pogojev za ribolov.
            
         
               (7)
            
            
               Uporaba ribolovnih možnosti mora biti v skladu z zadevno zakonodajo Skupnosti in zlasti z Uredbo Sveta (EGS) št. 2847/93 z dne 12. oktobra 1993 o oblikovanju nadzornega sistema na področju skupne ribiške politike (3) in Uredbo Sveta (ES) št. 850/98 z dne 30. marca 1998 za ohranjanje ribolovnih virov s tehničnimi ukrepi za varovanje nedoraslih morskih organizmov (4).
            
         
               (8)
            
            
               Glede na to, da so se v eni državi članici pred začetkom veljavnosti te uredbe za lov romba običajno uporabljale mreže z mrežnim očesom, manjšim od 200 mm, in da bi omogočili ustrezno prilagoditev tehničnim ukrepom iz te uredbe, se za lov romba v tej državi članici dovoli uporaba mrež z mrežnimi očesi, ki niso manjša od 180 mm.
            
         
               (9)
            
            
               Zaradi nujnih razlogov bi bilo treba odobriti izjemo od roka šestih tednov iz odstavka I.3 Protokola o vlogi nacionalnih parlamentov v Evropski uniji, ki je priložen Pogodbi o Evropski uniji in Pogodbi o ustanovitvi Evropske skupnosti –
            
         SPREJEL NASLEDNJO UREDBO:
   POGLAVJE I
   PREDMET UREJANJA, PODROČJE UPORABE IN OPREDELITEV POJMOV
   Člen 1
   Predmet urejanja
   Ta uredba določa ribolovne možnosti za leto 2008 za nekatere staleže rib in skupine staležev rib v Črnem morju in s tem povezane pogoje, pod katerimi je mogoče te ribolovne možnosti uporabljati.
   Člen 2
   Področje uporabe
   1.   Ta uredba se uporablja za ribiška plovila Skupnosti (plovila Skupnosti), ki delujejo v Črnem morju.
   2.   Z odstopanjem od odstavka 1 se ta uredba ne uporablja za ribolovne dejavnosti, ki se izvajajo izključno za namen znanstvenih raziskav in se izvajajo z dovoljenjem in pod nadzorom zadevne države članice in o katerih sta vnaprej obveščeni Komisija in država članica, v vodah katere se raziskava izvaja.
   Člen 3
   Opredelitve pojmov
   Poleg opredelitev iz člena 3 Uredbe (ES) št. 2371/2002 se v tej uredbi uporabljajo naslednje opredelitve:
   
               (a)
            
            
               „GRKS“ pomeni Generalno ribiško komisijo za Sredozemlje;
            
         
               (b)
            
            
               „Črno morje“ pomeni zemljepisno podobmočje GRKS, kot je opredeljeno v Resoluciji GFCM/31/2007/2;
            
         
               (c)
            
            
               „celotni dovoljen ulov (TAC)“ pomeni količino, ki jo je mogoče naloviti iz vsakega staleža vsako leto;
            
         
               (d)
            
            
               „kvota“ pomeni delež TAC, dodeljenega Skupnosti, državi članici ali tretji državi.
            
         POGLAVJE II
   RIBOLOVNE MOŽNOSTI IN S TEM POVEZANI POGOJI
   Člen 4
   Omejitve ulova in dodelitve
   Omejitve ulova, dodelitve teh omejitev med države članice in dodatni pogoji v skladu s členom 2 Uredbe (ES) št. 847/96 so določeni v Prilogi I k tej uredbi.
   Člen 5
   Posebne določbe o dodelitvah
   Dodelitev omejitev ulova med države članice, določena v Prilogi I, ne posega v:
   
               (a)
            
            
               izmenjave na podlagi člena 20(5) Uredbe (ES) št. 2371/2002;
            
         
               (b)
            
            
               ponovne dodelitve na podlagi členov 21(4), 23(1) in 32(2) Uredbe (EGS) št. 2847/93 in drugega pododstavka člena 23(4) Uredbe (ES) št. 2371/2002;
            
         
               (c)
            
            
               dodatne iztovore, dovoljene na podlagi člena 3 Uredbe (ES) št. 847/96;
            
         
               (d)
            
            
               odbitke na podlagi člena 5 Uredbe (ES) št. 847/96 in prvega pododstavka člena 23(4) Uredbe (ES) št. 2371/2002.
            
         Člen 6
   Pogoji, ki se uporabljajo za ulov in prilov
   1.   Ribe iz staležev, za katere so določene omejitve ulova, se ne obdržijo na krovu ali se ne iztovarjajo, razen ulovov ribiških plovil države članice, ki ima kvoto in če ta kvota ni izčrpana.
   2.   Vsi iztovori se vštevajo v kvoto ali, če delež Skupnosti ni razdeljen med države članice s kvotami, v delež Skupnosti.
   Člen 7
   Prehodni tehnični ukrepi
   Prehodni tehnični ukrepi so določeni v Prilogi II.
   POGLAVJE III
   KONČNE DOLOČBE
   Člen 8
   Prenos podatkov
   Kadar države članice na podlagi člena 15(1) Uredbe (EGS) št. 2847/93 pošljejo Komisiji podatke o iztovoru količin ujetih staležev, uporabijo kode staležev, določene v Prilogi I k tej uredbi.
   Člen 9
   Začetek veljavnosti
   Ta uredba začne veljati na dan objave v Uradnem listu Evropske unije.
   Uporablja se od 1. januarja 2008.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 20. decembra 2007
      
         
            Za Svet
         
         
            Predsednik
         
         F. NUNES CORREIA
         
      
   
   
      (1)  UL L 358, 31.12.2002, str. 59. Uredba, kakor je bila spremenjena z Uredbo (ES) št. 865/2007 (UL L 192, 24.7.2007, str. 1).
   
      (2)  UL L 115, 9.5.1996, str. 3.
   
      (3)  UL L 261, 20.10.1993, str. 1. Uredba, kakor je bila nazadnje spremenjena z Uredbo (ES) št. 1967/2006 (UL L 409, 30.12.2006, str. 9).
   
      (4)  UL L 125, 27.4.1998, str. 1. Uredba, kakor je bila nazadnje spremenjena z Uredbo (ES) št. 2166/2005 (UL L 345, 28.12.2005, str. 5).
   
      PRILOGA I
      Omejitve ulova in s tem povezani pogoji za letno upravljanje omejitev ulova, ki veljajo za plovila Skupnosti na območjih, kjer obstajajo omejitve ulova po vrstah in conah
      Naslednje tabele določajo celotne dovoljene ulove in kvote (v tonah žive teže, razen če ni določeno drugače) po staležu, dodelitve državam članicam in s tem povezane pogoje za letno upravljanje kvot.
      Za vsako območje so staleži rib navedeni po abecednem redu latinskih imen vrste. Za namene teh tabel so uporabljene naslednje kode za različne vrste:
      
                  Znanstveno ime
               
               
                  Koda Alpha-3
               
               
                  Splošno ime
               
            
                  
                     Psetta maxima
                  
               
               
                  TUR
               
               
                  Romb
               
            
                  
                     Sprattus sprattus
                  
               
               
                  SPR
               
               
                  Papalina
               
            
         
      
                  
                              Vrsta
                           
                           
                              :
                           
                           
                              Romb
                              
                                 Psetta maxima
                              
                           
                        
               
                  
                              Cona
                           
                           
                              :
                           
                           
                              Črno morje
                           
                        
            
                  Bolgarija
               
               
                  50
               
               
                  
                     Previdnostni TAC.
                  
                  
                     Člen 3 Uredbe (ES) št. 847/96 se ne uporablja.
                  
                  
                     Člen 4 Uredbe (ES) št. 847/96 se ne uporablja.
                  
                  
                     Uporablja se člen 5 Uredbe (ES) št. 847/96.
                  
               
            
                  Romunija
               
               
                  50
               
            
                  ES
               
               
                  100
               
            
                  TAC
               
               
                  Ni pomembno.
               
            
         
      
                  
                              Vrsta
                           
                           
                              :
                           
                           
                              Papalina
                              
                                 Sprattus sprattus
                              
                           
                        
               
                  
                              Cona
                           
                           
                              :
                           
                           
                              Črno morje
                           
                        
            
                  ES
               
               
                  15 000 (1)
                  
               
               
                  
                     Previdnostni TAC.
                  
                  
                     Uporablja se člen 3 Uredbe (ES) št. 847/96.
                  
                  
                     Člen 4 Uredbe (ES) št. 847/96 se ne uporablja.
                  
                  
                     Uporablja se člen 5 Uredbe (ES) št. 847/96.
                  
               
            
                  TAC
               
               
                  Ni pomembno.
               
            
         (1)  Smejo jih loviti le plovila, ki plujejo pod zastavo Bolgarije ali Romunije.
   
   
      PRILOGA II
      PREHODNI TEHNIČNI UKREPI
      
                  1.
               
               
                  Od 15. aprila do 15. junija so prepovedane vse ribolovne dejavnosti na romba v vodah Skupnosti na Črnem morju.
               
            
                  2.
               
               
                  V državi članici, v kateri je bila pred začetkom veljavnosti te uredbe najmanjša zakonita velikost mrežnega očesa mreže za lov romba manjša od 200 mm, se lahko za lov romba uporabljajo mreže z mrežnimi očesi, ki niso manjša od 180 mm.
               
            
                  3.
               
               
                  Najmanjša velikost za iztovarjanje romba je najmanj 45 cm celotne dolžine, merjene v skladu s členom 18 Uredbe (ES) št. 850/98.